Thomas Hobbes
Thomas Hobbes of Thomas Hobbes of Malmesbury (☆ 5 di aprel 1588 na Westport, Serka Malmesbury - † 4 di desèmber 1679 na Derbyshire) tabata un filósofo ingles. E ta konsiderá komo un di e fundadónan di filosofia polítiko moderna. Su obra mas konosí ta Leviatán (1651), kaminda el a ekspone e fundashon di e teoria di kontrakt sosial, cu tabata di gran influensia riba e desaroyo di filosofia polítiko oksidental. Ademas di filosofia, el a traha den otro ramo di konosementu manera historia, etica, teologia, geometria of fisika.

Ademas di ta konsiderá komo e teóriko par excellence di absolutismo polítiko, den su pensamentu ta parse konseptonan ku tabata fundamental di liberalismo, manera e derechi di e individuo, e igualdat natural di e personanan, e karakter konvenshonal di e Estado (ku lo hiba na e distinshon despues entre e estado i sosiedat sivil), e legitimidat representativo i popular di poder polítiko (pasobra e por ser revoká di no garantisá protekshon di su subalternan), etc. Su konsepto di ser humano komo igualmente dependente di e leinan di materia i moveshon (materialismo) ta keda goza di gran influensia, meskos ku e noshon di koperashon humano basá riba interes personal.

Hende
Filósofo